संसद में मीडिया से बात करते हुए ममता ने कहा कि, मैं कुछ भी नहीं हूं, मैं एक साधारण कार्यकर्ता हूं। मैं बस यह चाहती हूं कि यह बीजेपी सरकार चली जाए। यह सरकार लोगों के साथ अत्याचार की राजनीति कर रही है। इसलिए मैं चाहती हूं कि बीजेपी को हटाने के लिए सभी दल एक साथ आएं और एक साथ काम करें। पीएम उम्मीदवार के बारे में ना सोचें। देश की जनता के बारे में सोचें। बता दें कि, पश्चिम बंगाल में बीजेपी के बढ़ती गतिविधियों से ममता बनर्जी परेशान हैं। इसलिए किसी भी हालत में सभी पार्टियों को एकजुट करने में जुटीं हैं।